Լեժա

**Լեժա** ( կամ **Lezhë**), քաղաք և համայնք Ալբանիայի հյուսիսարևմտյան մասում։ Նույնանուն գավառի վարչական կենտրոնն է։ Ներկայիս համայնքը որպես վարչական միավոր կազմավորվել է 2015 թվականին երկրում իրականացված տեղական կառավարման բարեփոխումների հիման վրա, հարևան 11 բնակավայրերի միացման արդյունքում։ Նորաստեղծ խոշորացված համայնքի վարչական կենտրոնը նույնպես Լեժա քաղաքն է։ Զբաղեցնում է 514.97 կմ2 տարածք։ 2011 թվականին անցկացված մարդահամարի տվյալներով բնակչության թվաքանակը կազմել է 65.633 (նախքան խոշորացումը եղել է 15.510):

## Պատմություն
Լեժայի ներկայիս տարածքում և շրջակայքում մարդիկ բնակություն են հաստատել դեռևս բրոնզի դարի ժամանակներից։ Դարերի ընթացքում այստեղ միմյանց հերթագայել են իլլիրիական ցեղերը, հին մակեդոնացիները, հին հռոմեացիները, բյուզանդացիները, թուրքերը, ալբանացիները... 1344 թվականին Ալբանիայի ազգային հերոս Սկանդերբեգի նախաձեռնությամբ այստեղ է կնքվել ալբանացի ու սերբ ֆեոդալների հակաօսմանյան ռազմաքաղաքական դաշինքը, որի նպատակը թուրքական լծից ազատագրումն էր, և որը պատմության մեջ է մտել Լեժայի լիգա անվանումով։

Քաղաքում պահպանվել են բազմաթիվ պատմաճարտարապետական հուշարձաններ, որոնք յուրահատուկ հմայք ու գրավչություն են հաղորդում նրան։

## Անվանումը
Հին հունական աղբյուրներում քաղաքը հիշատակված է  որպես *Lissos* (հին հունարեն՝ Λισσός), լատինական աղբյուրներում՝ *Lissus* (լատիներեն՝ *Lissus*).: Ժամանակի ընթացքում փոփոխությունների ենթարկվելով՝ հնագույն *Lissus*-ը ալբաներենում դարձել է *Lezhë* (արխաիկ անվանաձևը՝ *Lesh*): Քաղաքի անվան թուրքական տարբերակներն են՝ *Leş* կամ *Eşim*, իտալականը՝ *Alessio*: Տարբեր աղբյուրներում հանդիպում են նաև քաղաքի *Alise*, *Alexiensis*, *Eschenderari*,  *Mrtav* անվանաձևերը։

## Հնագիտական պեղումները
2004 թվականից Լիսոսի ակրոպոլիսի և Սկանդերբեգի հուշահամալիրի շրջակայքում հնագիտական պեղումներ են սկսվել, որոնց արդյունքում արդեն իսկ հայտնաբերվել են հելլենիստական, հինհռոմեական, վաղ բյուզանդական կառույցների մնացորդներ, գերեզմաններ, այլ գտածոներ։

Ավելի վաղ իրականացված պեղումների ժամանակ գտնվել էին C և D տիպի հնագույն թրեր, որոնք վկայում են այս վայրերի հին բնակիչների ունեցած առնչությունները Հին Հունաստանի միկենյան քաղաքակրթության հետ (մեր թվականությունից առաջ 1600-1450 թթ.): Հայտնաբերված առավել հին շինությունները իլլիրիական բնույթ ունեն և կառուցվել են ուշ բրոնզի - վաղ երկաթի դարաշրջաններում։ Դրինի գետաբերանի մերձակայքում՝ բլրի վրա հայտնաբերվել է մ. թ. ա. 8-րդ դարի ամրացված բնակավայր՝ *Mal i Shëlbuemit*-ը։

### Քույր քաղաքներ
* , Կամպոբասո, Իտալիա
* , Միլան, Իտալիա

## Պատկերասրահ

File:Alessio-2014.jpg|Քաղաքի նորակառույց թաղամասերից մեկը
Panoramica di Lezhe.jpeg|Քաղաքի համայնապատկերը
File:Skanderbeg Mausoleum, Drin River and Lezhë Castle.jpg|Նախկին սբ. Նիկողայոս եկեղեցին, որը վերածվել է Սկանդերբեգի թանգարանի
Lezhë Castle2.jpg|Ամրոցը
Lezhë Castle 2.jpg|Ամրոցի պարիսպը
File:Katedralja e Shen Nikolles Lezhe - panoramio (1).jpg|Եկեղեցին
File:Biblioteka Lezhë Bibliotekat Publike - panoramio.jpg|Հանրային գրադարանը
Skanderbeg (3939222407).jpg|Սկանդերբեգի կիսանդրին
Drin Mouth (WPWTR16).JPG|Դրինոյի գետաբերանը 
Albania Street SH1 2013 (3).JPG|Ալբանական *SH1* ավտոմայրուղին


## Գրականություն
*
*
*
*
*
*
*
*
*
*
*
*
*
*
*
*

## Ծանոթագրություններ

## Արտաքին հղումներ
*  Lezha Online News 
*  Shengjini Travel & Tourism 
* Municipality of Lezha
* Adristorical Lands EU Tourism Project 
* timetables for Lezha

Կատեգորիա:Ալբանիայի քաղաքներ